ጠቅላይ ሚኒስትር ዶክተር አብይ አህመድ ከሰሞኑ ከበርካታ የህዝቡ አካላት ጋር ይወያያሉ
የኢፌዲሪ ጠቅላይ ሚኒስትር ዶክተር አብይ አህመድ ባሳለፍነው ሳምንት በሶማሌ ክልል የመጀመሪያውን የስራ ጉብኝትና ከክልሉ ነዋሪዎች ጋርም ውይይት ማድረጋቸው ይታወሳል። ጠቅላይ ሚኒስትሩ በዚሁ በመቀጠል በዚህ ሳምንትና በቀጣዩ ሳምንት የተለያዩ ህዝባዊ መድረኮችን ለማድረግ ዝግጅት ማጠናቀቃቸው ታውቋል።በዚህም መሰረት… ዛሬ በአምቦ ከተማ ከአምቦ ከተማና አካባቢው ነዋሪዎች ጋር ውይይት ያደርጋሉ፤ ሀሙስ (ሚያዚያ 3) በአገር ውስጥ ካሉ ተፎካካሪ ፓርቲዎች ጋር በጠቅላይ ሚኒስትር ጽህፈት ቤት ይወያያሉ፤ አርብ (ሚያዚያ 4) በትግራይ ክልል መቀሌ ከተማ ከህዝቡ ጋር ይወያያሉ፤ እሁድ (ሚያዚያ 7) በአዲስ አበባ ሚሌኒየም አዳራሽ ከመላ አገሪቷ ከተወጣጡ ከ25 ሺ በላይ ወጣቶች ጋር ውይይት ያደርጋሉ፤ ሰኞ (ሚያዚያ 8) በሼራተን አዲስ ከባለሀብቶች ጋር ውይይት ይኖራቸዋል። (ምንጭ የኢትዮጵያ ፕሬስ ድርጅት ድረ-ገፅ) 